Spiridon Louis

Spiridon "Spiros" Louis (; Marousi, 1873ko urtarrilaren 12a – ibidem, 1940ko martxoaren 26a) greziar urketari eta korrikalaria izan zen, lehenengo Olinpiar Joko modernoen maratoia irabazi zuena.

Louis Marousi herrian jaio zen, egun iparraldeko Atenasko barrutia dena. Haren aitak Atenasen ura saltzen zuen eta Spirosek harekin batera lan egiten zuen. Olinpiadetan Maratongo Guduaren osteko Filipidesen lana gogoratzeko 40 kilometroko lasterketa egitea erabaki zuten eta antolatzailea zen Papadiamantopoulos koronelak Louis parte hartzera gonbidatu zuen. Lasterketan 2 h 58 min 50 s-ko denbora egin zuen.

Garaipenaren ondorioz, Louis greziar heroi nazional bilakatu zen. Hala ere, erretiratu eta ez zuen berriro korrika egin eta nekazari eta gero polizia moduan lan egin zuen.

Erreferentziak 

Greziako atletak
Maratoilariak
Olinpiar Jokoetako dominadunak atletismoan
Atenastarrak
1896ko Udako Olinpiar Jokoetako dominadunak
1896ko Udako Olinpiar Jokoetako atletak